चंडीगढ़। पंजाब और हरियाणा में सर्दी का प्रकोप जारी है और शनिवार को हिसार में सबसे कम तापमान 4.4 डिग्री सेल्सियस दर्ज किया गया। मौसम विभाग ने यह जानकारी दी।
हरियाणा के अन्य स्थानों जैसे अंबाला, करनाल और नरनौल में न्यूनतम तापमान क्रमश: 7.4 डिग्री, 7.8 डिग्री और 5.6 डिग्री सेल्सियस दर्ज किया गया।
मौसम विभाग के मुताबिक, राज्य के रोहतक, गुरुग्राम और भिवानी में न्यूनतम तापमान क्रमश: 8.6 डिग्री, 7.5 डिग्री और 8.9 डिग्री सेल्सियस रहा।
पंजाब के अमृतसर, लुधियाना और पटियाला में शनिवार को न्यूनतम तापमान क्रमश: 6.8 डिग्री, 7.2 डिग्री और 6.9 डिग्री सेल्सियस दर्ज किया गया।
पंजाब और हरियाणा की संयुक्त राजधानी एवं केंद्र शासित प्रदेश चंडीगढ़ में न्यूनतम तापमान 8.1 डिग्री सेल्सियस दर्ज किया गया जो सामान्य से तीन डिग्री कम है।
मौसम विभाग के मुताबिक, चंडीगढ़, अमृतसर, लुधियाना, पटियाला, अंबाला, करनाल और नरनौल सहित कई स्थानों पर कोहरा छाया रहा।
awa_Deva awa_Deva awa_Deva awa_Deva awa_Deva awa_Deva